Ράπτα

Τα Ράπτα,Στέφανος ο Βυζάντιος, Εθνικά, §R543.8 γνωστά και ως Ραπτά,Harry Thurston Peck, Harpers Dictionary of Classical Antiquities (1898) - Rhapta ήταν εμπορικός σταθμός ο οποίος λέγεται ότι βρισκόταν στις ακτές της Νοτιοανατολικής Αφρικής και περιγράφηκε για πρώτη φορά τον 1ο αιώνα μ.Χ. Η τοποθεσία τους δεν έχει προσδιοριστεί με ακρίβεια, αν και υπάρχουν αρκετές πιθανές υποψήφιες τοποθεσίες. Ο αρχαίος Περίπλους της Ερυθράς Θαλάσσης περιέγραψε τα Ράπτα ως «το τελευταίο εμπόριον της Αζανίας», διήμερο ταξίδι νοτίως της νήσου Μενουθιάδος (Κεφάλαιο 16). Ο Περίπλους αναφέρει επίσης ότι η πόλη και ο λιμένας διοικούνταν από υποτελείς της Νοτίου Αραβίας του βασιλείου των Χιμιαριτών, συγκεκριμένα από έναν «Μαφαρίτη φύλαρχο».

Σύμφωνα με τον Κλαύδιο Πτολεμαίο, ο Διογένης, ένας έμπορος του ινδικού εμπορίου, βγήκε εκτός πορείας από τη συνηθισμένη του διαδρομή από την Ινδία λόγω των ανέμων, και αφού ταξίδεψε 25 μέρες νότια κατά μήκος της ακτής της Αφρικής έφτασε στα Ράπτα, από όπου εισέρχεται ο ομώνυμος ποταμός στον Ινδικό Ωκεανό απέναντι από την Μενουθιάδα νήσο. Ο Διογένης περιγράφει περαιτέρω ότι αυτός ο ποταμός έχει τις πηγές του κοντά στα Όρη της Σελήνης, πλησίον του έλους από όπου λέγεται ότι είχε και ο Νείλος τις πηγές του. Ο Πτολεμαίος αναφέρει επίσης έναν άλλον Έλληνα καπετάνιο, τον Θεόφιλο, ο οποίος χρειάστηκε είκοσι ημέρες για να ταξιδέψει από το Κέρας της Αφρικής ως τα Ράπτα.

Τα Ράπτα αναφέρονται επίσης από τον Στέφανο τον Βυζάντιο και τον Κοσμά τον Ινδικοπλεύστη.

Ο Στέφανος ο Βυζάντιος και ο Πτολεμαίος γράφουν ότι τα Ράπτα ήταν μητρόπολη της Βαρβαρίας.ΠΤΟΛΕΜΑΙΟΣ, ΓΕΩΓΡΑΦΙΑ, § 4.7.12

Ονομάστηκαν Ῥάπτα λόγω των ραπτών πλοιαρίων που χρησιμοποιούνταν εκεί.Περίπλους τῆς Ἐρυθρᾶς Θαλάσσης, §16

Παραπομπές

Κατηγορία:Ιστορία της Κένυας
Κατηγορία:Ιστορία της Τανζανίας
Κατηγορία:Αρχαιοελληνική γεωγραφία της Ανατολικής Αφρικής